b"\n_START_ARTICLE_\nIndikatorv\xc3\xa6rdier (\xc3\xb8kologi)\n_START_PARAGRAPH_\nDen korte betegnelse indikatorv\xc3\xa6rdier d\xc3\xa6kker over den mere udf\xc3\xb8rlige: \xc3\xb8kologiske indikatorv\xc3\xa6rdier for planter i Mellemeuropa. Det er en metode til beskrivelse af planters \xc3\xb8kologiske nicher og botaniske egenskaber, som blev udviklet af den tyske botaniker og \xc3\xb8kolog Heinz Ellenberg i l\xc3\xb8bet af 1970'erne. Som navnet siger, var metoden oprindelig m\xc3\xa5lrettet mod mellemeurop\xc3\xa6iske forhold, men den er fuldt brugbart ogs\xc3\xa5 under danske betingelser. Indikatorv\xc3\xa6rdierne blev i f\xc3\xb8rste omgang klarlagt gennem en systematisering af data for planters \xc3\xb8kologiske og botaniske tilpasninger, men de er senere blevet bekr\xc3\xa6ftet ved analyser af jordbundsforhold og klimabetingelser p\xc3\xa5 arternes typiske voksesteder. I 1999 unders\xc3\xb8gte et par forskere holdbarheden af Ellenbergs system, hvad ang\xc3\xa5r tal for jordbundsforhold, og fandt, at de er godt d\xc3\xa6kkende \xe2\x80\x93 i det store overblik."